Sielkunde vs. psigiatrie - Solidariteit Wêreld LoopbaanSolidariteit Wêreld Loopbaan
Tuis › Artikels › Sielkunde vs. psigiatrie
Sielkunde vs. psigiatrie
Sielkundiges en psigiaters werk gereeld saam om die welstand van ʼn pasiënt te verbeter, en daarom oorvleuel hierdie twee rigtings wel. Daar is egter heelwat verskille tussen die twee, veral wat die metode van behandeling aanbetref.
Aangesien psigiaters opgeleide mediese dokters is, kan hulle medikasie voorskryf. Hulle spandeer dus baie van hulle tyd met ʼn pasiënt daaraan om die regte kombinasie van medisyne voor te skryf, en sodoende die pasiënt effektief te behandel.
Sielkundiges fokus egter breedvoerig op psigoterapie en die behandeling van emosionele en geesteslyding, met die gebruik van gedragsintervensie. Sielkundiges is ook gekwalifiseerd om sielkundige toetsing te doen, wat krities is om ʼn persoon se geestestoestand asook die mees effektiewe behandeling te bepaal.
Psigiaters en sielkundiges verskil ook grootliks in hulle opleiding. Sielkundiges ontvang ʼn graad in sielkunde en studeer dan verder vir ʼn Ph.D. of Doktersgraad in Psigologie, spesifiek in kliniese, voorligting- of Opvoedkundige sielkunde. Doktorale programme neem tipies vyf tot sewe jaar om te voltooi en die meeste benodig ʼn addisionele een of twee jaar lange internskap om gelisensieer te word. Gedurende die internskap kry sielkunde-studente blootstelling aan metodes van behandeling, analitiese toetsing, probleemoplossingstegnieke, sielkundige teorie en gedragsterapie.
Die titel van “sielkundige” kan deur ʼn individu gebruik word wat bogenoemde opleiding ondergaan het en gelisensieerd is. Informele titels soos “berader” of “terapeut” word ook gereeld gebruik, maar ander professionele persone wat ook met geestessiektes werk, soos maatskaplike werkers, kan ook hierdie titels gebruik.
Psigiaters is dokters wat spesifieke opleiding ontvang het in die evaluering, diagnose en behandeling van geestessiektes. Psigiaters studeer aan ʼn mediese skool en ontvang ʼn mediese graad (MBChB). Na hulle mediese opleiding voltooi hulle ʼn addisionele vier jaar van kliniese assistent-opleiding in geestesgesondheid. Bykomend tot die primêre opleiding ontvang sommige ekstra opleiding in spesifieke belangstellingsvelde soos geriatriese, kinder- en adolessente psigiatrie, en middel-afhanklike psigiatrie.
Sielkundiges sien gewoonlik hulle pasiënte op ʼn weeklikse basis vir berading. Psigiaters sien hul pasiënte weekliks of maandeliks vir terapie, of om seker te maak dat hulle medikasie effektief is, of om aanpassings te maak in hul kombinasie of dosis van medikasie. Dit staan as psigofarmakologie bekend.
Die een professie is nie beter as die ander nie. Albei werk saam as ʼn span om genesing van die verstand te bewerkstellig.
All Psychology Schools: https://www.allpsychologyschools.com/psychology/psychology-vs-psychiatry/
Psychology Today: https://www.psychologytoday.com/us/blog/the-truisms-wellness/201601/psychiatrist-vs-psychologist
Dr. MS Janse van Rensburg: https://www.psigiater.co.za/index.php?option=com_content&view=article&id=3&Itemid=3
Deur Marli Naidoo Sielkundiges en psigiaters werk gereeld saam om die welstand van ʼn pasiënt te verbeter, en daarom oorvleuel hierdie twee rigtings wel. Daar is egter heelwat verskille tussen die twee, veral wat die metode van behandeling aanbetref. Aangesien psigiaters opgeleide mediese dokters is, kan hulle medikasie voorskryf. Hulle ... Lees meer
Jy behoort in 2018 'n besigheid te begin en hier is drie redes waarom
Deur Anja van den Berg Om ʼn besigheid te begin kan vir baie voornemende entrepreneurs ʼn intimiderende proposisie wees, en indien jy na redes soek om dit nie te doen nie sal jy honderde vind. Waarom die stabiliteit van ʼn werk opoffer vir die onsekerheid van entrepreneurskap? Hoe sal jy ... Lees meer
Drie vrae voordat 'n werkaanbod aanvaar word
Deur Anja van den Berg Nadat jy vir ure jou CV en dekbrief puntenerig reggeskaaf het, kry jy uiteindelik ʼn ontwykende onderhoud by jou droomwerkgewer. Ten minste, dis wat jy dink. In ons gretigheid om indiensnemingsbestuurders en potensiële toekomstige base te beïndruk, daag baie van ons op ten volle voorberei ... Lees meer